কাজটার নাম মাইক্রোক্যালিগ্রাফি । ক্ষুদ্রতম বস্তুর উপর নিখুঁত ভাবে কোন কিছু লেখা । এটা একটা শিল্প । এরকম নয় এই শিল্পের ধ্বজ বাংলায় একমাত্র কুশল দাসের হাতেই উড়ছে । আরও কয়েকজন আছেন । যদিও সংখ্যাটা কম । কিন্তু কুশল ব্যাতিক্রমি হয়ে গেলেন একটা ক্ষেত্রে । তাঁর কাজ পৌঁছে গেল আন্তর্জাতিকতায় । মানুষের মাথার চুলের এক ইঞ্চি অংশে তিনি লিখে ফেলেছিলেন ১৭৭ টি শব্দ । সেই কাজ খোদাই হয়ে গেল লিমকা বুক রেকর্ডসে । সেই সংস্থা থেকে জানানো হয় কুশলের ওই বিরল কাজ বিশ্বরেকর্ড । কাজের গভীরতায় এবং পরিসংখ্যানের জোরে । সেটাও হয়ে গেল অনেক বছর । প্রায় ২২ বছর । তারপরেও কুশল আরও একটি কাজ করেছেন, যেটা তাকে পৌঁছে দিয়েছে অন্য এক উচ্চতায় । বিশ্বভারতী কর্তৃপক্ষের অনুরোধে কুশল দুটি কাজ করেছেন শান্তিনিকেতন গিয়ে । মুসুর ডালের একটি দানার উপর নোবেল প্রাইজ পাওয়ার পর রবীন্দ্রনাথ আর মুসুর ডালের একটি দানার উপর রবীন্দ্রনাথের শেষ বয়সের একটি ছবি । কুশলের মাইক্রোক্যালিগ্রাফি সাড়া ফেলে দিয়েছিল শান্তিনিকেতনে ।